ഇന്ത്യന് എനര്ജി എക്സ്ചേഞ്ച് ആറുമാസത്തിനിടെ ഉയര്ന്നത് 135 ഇന്ത്യയിലെ ആദ്യത്തെ ഊര്ജ എക്സ്ചേഞ്ചാണ് ഇന്ത്യന് എനര്ജി എക്സ്ചേഞ്ച്. സെന്ട്രല് ഇലക്ട്രിസിറ്റി റെഗുലേറ്ററി കമ്മീഷന് കീഴില് പ്രവര്ത്തിക്കുന്ന കമ്ബനിയുടെ ഓഹരി വില ആറുമാസത്തിനിടെ 135ശതമാനത്തിലധികമാണ് ഉയര്ന്നത്. 2021ല് ഇതുവരെ 260ശതമാനം നേട്ടമുണ്ടാക്കുകയുംചെയ്തു. ഊര്ജ എക്സ്ചേഞ്ച് മാര്ക്കറ്റില് 95ശതമാനം വിപണിവിഹിതവും ഐഇഎക്സിനാണ്. കടബാധ്യതയില്ലെന്നുമാത്രമല്ല 700 കോടി രൂപയുടെ നിക്ഷേപവും കമ്ബനിക്കുണ്ട്. വ്യാഴാഴ്ചത്തെ വ്യാപാരത്തിനിടെ ഓഹരി വില 802 രൂപ നിലവാരത്തിലെത്തി. ഒരുവര്ഷംമുമ്ബ് ഈ ഓഹരിയില് ഒരു ലക്ഷം രൂപ നിക്ഷേപിച്ചിരുന്നുവെങ്കില് നിലവില് അതിന്റെ മൂല്യം നാലുലക്ഷത്തിലേറെയാകുമായിരുന്നു. വൈദ്യുതി വാങ്ങുന്നവര്ക്കും വില്ക്കുന്നവര്ക്കും ഇടനിലക്കാരായാണ് കമ്ബനിയുടെ പ്ലാറ്റ്ഫോം പ്രവര്വര്ത്തിക്കുന്നത്. ഇന്ട്രാഡേ കരാറിലൂടെ അതേദിവസം തന്നെ വൈദ്യുതി വാങ്ങാനുള്ള സൗകര്യമാണ് എനര്ജി എക്സ്ചേഞ്ച് മുന്നോട്ടുവെക്കുന്നത്. സ്ഥാപനത്തിന്റെ 84ശതമാനം വരുമാനവും ലഭിക്കുന്നത് ഇടപാട് ഫീസില്നിന്നാണ്. ഈമേഖലയില് കുത്തകതന്നെ എക്സ്ചേഞ്ചിനുണ്ടെന്ന് പറയാം. അതുകൊണ്ടു തന്നെ ബ്രോക്കിങ് ഹൗസുകള് നിക്ഷേപത്തിനായി വീണ്ടും ശുപാര്ശചെയ്യുന്നുണ്ട്. 910 രൂപവരെ വില ഉയര്ന്നേക്കാമെന്നാണ് ഐസിഐസിഐ സെക്യൂരിറ്റീസിന്റെ വിലയിരുത്തല്.